શ્રીદેવીની દીકરી જાહ્નવી કપૂર અને ઈશાન ખટ્ટરની ફિલ્મ ‘ધડક’ રીલિઝ થઈ ચૂકી છે. આ ફિલ્મને શશાંક ખેતાને ડિરેક્ટ કરી છે. કેટલાક લોકોને આ ફિલ્મ ખૂબ જ પસંદ આવી છે તો ટ્વિટર પર આ ફિલ્મને ખાસ પ્રતિસાદ મળ્યો નથી. સોશિયલ મીડિયા પર લોકોએ ફિલ્મને એવરેજ ગણાવી હતી. કેટલાક લોકોનું કહેવું હતું કે શા માટે થિએટરમાં જઈને રુપિયા બરબાદ કરવા જોઈએ. તેના કરતાં સારુ છે કે યૂ ટ્યૂબ પર જ ‘સૈરાટ’ જોઈ લેવી જોઈએ. નોંધનીય છે કે ‘ધડક’ એ ફેમસ મરાઠી ફિલ્મ ‘સૈરાટ’ (2016)ની હિંદી રીમેક છે. આમાંથી કેટલાક યુઝર્સ એવા પણ હતાં કે જેમણે એવું કહ્યું કે ‘રેસ 3’ આ વર્ષની બેકાર ફિલ્મ નથી.